Ilie Bolojan, despre reacția României la postările lui Elon Musk: Trebuie răspuns doar la chestiuni instituționale
Președintele interimar Ilie Bolojan crede că România trebuie să se abțină de la a răspunde postărilor miliardarului Elon Musk pe tema alegerilor, iar oficialii statului român trebuie să acționeze și să răspundă doar interpelărilor instituționale. Când „intri într-o zonă de dispute de genul acesta, instituțional nu cred că este un lucru bun”, a răspuns Ilie Bolojan, în cadrul unui interviu exclusiv acordat luni seară pentru Digi 24, când a fost chestionat despre cum ar trebui să reacționeze statul român în fața comentariilor miliardarului american.